CELEX: C2006/121/02
Language: hu
Date: 2006-05-20 00:00:00
Title: C-12/06. sz. ügy: A Verwaltungsgericht Aachen által  2006. január 11-én  benyújtott előzetes döntéshozatal iránti kérelem – Iris Bucher kontra Landrat des Kreises Düren

20.5.2006   
            
            
               HU
            
            
               Az Európai Unió Hivatalos Lapja
            
            
               C 121/1
            
         A Verwaltungsgericht Aachen által 2006. január 11-én benyújtott előzetes döntéshozatal iránti kérelem – Iris Bucher kontra Landrat des Kreises Düren
   (C-12/06. sz. ügy)
   (2006/C 121/02)
   Az eljárás nyelve: német
   A kérdést előterjesztő bíróság
   Verwaltungsgericht Aachen (Németország)
   Az alapeljárás felei
   
      Felperes: Iris Bucher
   
      Alperes: Landrat des Kreises Düren
   Az előzetes döntéshozatalra előterjesztett kérdések
   
               1)
            
            
               Az EK 17. és 18. cikkben az uniós polgárok számára biztosított szabad mozgás akadályoz-e egy tagállamot abban, hogy a jelen ügyhöz hasonló esetben állampolgára számára megtagadja a képzési támogatás nyújtását valamely más tagállamban folytatott teljes képzésre vonatkozóan azzal az indokolással, hogy a képzés nem egy belföldi oktatási intézményben legalább egy éven át végzett tanulmányok folytatását képezi?
            
         
               2)
            
            
               Az EK 17. és 18. cikkben az uniós polgárok számára biztosított szabad mozgás akadályoz-e egy tagállamot abban, hogy az úgynevezett határon át történő ingázás keretében a képzését egy szomszédos tagállamban folytató állampolgára számára a jelen ügyhöz hasonló esetben megtagadja a képzési támogatás nyújtását azzal az indokolással, hogy ezen állampolgár a belföldi határmenti helységben csupán képzési célból tartózkodik, és e tartózkodási hely nem állandó lakhelye?